אביב ‎ הולין‎ 


מודיעין ‎ עסקי:‎ 

מחיר ‎ הטעות‎ 


מודיעין ‎ עסקי ‎ הוא ‎ כלי‎ 
רב-עוצמה ‎ לחברה ‎ עסקית,‎ 
שמחד, ‎ כזאסשו ‎ לה ‎ להגן ‎ על‎ 
נכסיה ‎ הרוחניים, ‎ ושמאידך,‎ 
מאסשר ‎ לה ‎ להשיג ‎ מידע ‎ עסקי‎ 
ולשסר ‎ את ‎ מעמדה ‎ התחרותי‎ 


דוד, ‎ איש ‎ פיתוח ‎ צעיר ‎ בפרויקט ‎ טכנולוגי, ‎ בחברת ‎ היי-‎ 
טק, ‎ הגיע ‎ נרגש ‎ מאוד ‎ לריאיון ‎ העבודה ‎ השני ‎ שלו. ‎ מאז‎ 
קיבל ‎ את ‎ הפנייה ‎ מחברת ‎ כוח-אדם ‎ ועבר ‎ בהצלחה‎ 
את ‎ ריאיון ‎ העבודה ‎ הראשון, ‎ הוא ‎ החל ‎ לחלום ‎ על‎ 
התפקיד ‎ של ‎ מנהל ‎ צוות ‎ פיתוח, ‎ שעשוי ‎ יהיה ‎ לשדרג‎ 
משמעותית ‎ את ‎ תפקידו ‎ ואת ‎ תנאי ‎ שכרו. ‎ ספיר ‎ ויניב,‎ 
המראיינים, ‎ ידעו ‎ על ‎ תפקידו ‎ הנוכחי ‎ של ‎ דוד, ‎ והם ‎ חזרו‎ 
על ‎ מחויבותם ‎ לשמור ‎ בדיסקרטיות ‎ על ‎ הפגישה. ‎ ספיר‎ 
החמיאה ‎ לדוד ‎ על ‎ הידע ‎ המקצועי, ‎ שהוא ‎ הפגין ‎ כלפיה‎ 
בפגישה ‎ הראשונה ‎ ביניהם, ‎ ועל ‎ הרושם ‎ שהוא ‎ הצליח‎ 
להותיר ‎ בה. ‎ היא ‎ עדכנה ‎ אותו, ‎ כי ‎ שלושה ‎ מתמודדים‎ 
אחרים ‎ נותרו ‎ במירוץ ‎ לתפקיד ‎ וביקשה ‎ ללמוד ‎ ממנו,‎ 
איזה ‎ יתרון ‎ עשוי ‎ להיות ‎ לו ‎ עליהם. ‎ דוד ‎ לקח ‎ אוויר,‎ 
היישיר ‎ את ‎ עיניו ‎ אל ‎ ספיר ‎ ואל ‎ יניב, ‎ והחל ‎ לספר‎ 
בפירוט ‎ על ‎ הניסיון, ‎ שהוא ‎ רוכש ‎ בפרויקט ‎ הטכנולוגי‎ 
שבו ‎ הוא ‎ עובד.‎ 


לירון, ‎ קניינית ‎ אסטרטגית ‎ בחברה, ‎ בענף ‎ התקשורת,‎ 


התקבלה ‎ לעבוד ‎ בחברה ‎ מתחרה. ‎ המעבר ‎ למתחרים‎ 
התבקש ‎ מאליו: ‎ הגדרת ‎ התפקיד, ‎ השכר ‎ והתנאים‎ 
הנלווים ‎ היו ‎ טובים ‎ בהרבה ‎ מן ‎ אלה, ‎ שהיו ‎ לה‎ 
במקום ‎ עבודתה ‎ הקודם. ‎ לירון ‎ האמינה ‎ מאוד ‎ בחברה‎ 
החדשה, ‎ והיא ‎ השקיעה ‎ מאמצים ‎ רבים ‎ בהטמעת ‎ הידע‎ 
המקצועי, ‎ שרכשה ‎ במקום ‎ עבודתה ‎ הקודם. ‎ למרבה‎ 
אכזבתה, ‎ חמישה ‎ חודשים ‎ חלפו ‎ והיא ‎ פוטרה ‎ ממקום‎ 
עבודתה ‎ בתואנה ‎ של ‎ התייעלות.‎ 

בשתי ‎ הדוגמאות ‎ לעיל, ‎ הן ‎ דוד ‎ והן ‎ לירון ‎ לא ‎ ידעו,‎ 
שהתחומים ‎ הנמצאים ‎ תחת ‎ אחריותם ‎ מהווים ‎ יעד‎ 
מודיעיני ‎ לחברות ‎ מתחרות. ‎ אילו ‎ הם ‎ היו ‎ יודעים ‎ על-‎ 
כך, ‎ בוודאי ‎ היו ‎ נמנעים ‎ מן ‎ הטעויות, ‎ שבשני ‎ המקרים‎ 
גרמו ‎ נזק ‎ רב ‎ לחברות ‎ שלהם.‎ 

מודיעין ‎ עסקי ‎ הוא ‎ כלי ‎ רב-עוצמה ‎ לחברה ‎ עסקית,‎ 
שמחד, ‎ מאפשר ‎ לה ‎ להגן ‎ על ‎ נכסיה ‎ הרוחניים, ‎ ושמאידך,‎ 
מאפשר ‎ לה ‎ להשיג ‎ מידע ‎ עסקי ‎ ולשפר ‎ את ‎ מעמדה‎ 
התחרותי. ‎ ניהול ‎ מקצועי ‎ וחכם ‎ של ‎ מודיעין ‎ עסקי ‎ הוא‎ 
חיוני ‎ לניהול ‎ העסק, ‎ החל ‎ מן ‎ השלב ‎ הראשוני ‎ של ‎ בניית‎ 
התכנית ‎ העסקית, ‎ המשך ‎ בתכנון ‎ מיזמים ‎ שהחברה‎ 
מעוניינת ‎ לבצע, ‎ וכלה ‎ בשילובו ‎ של ‎ המודיעין ‎ העסקי‎ 
בתהליך ‎ קבלת ‎ ההחלטות ‎ השוטפות.‎ 

בעידן ‎ הנוכחי, ‎ הסביבה ‎ העסקית ‎ מאופיינת ‎ בתחרות‎ 
אגרסיבית ‎ עם ‎ דגש ‎ בהשפעתה ‎ העצומה ‎ של ‎ המהפכה‎ 
הטכנולוגית. ‎ התחרות ‎ באה ‎ לידי ‎ ביטוי ‎ באינטנסיביות‎ 
רבה ‎ של ‎ פיתוח ‎ מוצרים ‎ ובמאבק ‎ יום־יומי ‎ של ‎ חברות‎ 
על ‎ תחומי ‎ נישה ‎ צרים ‎ וממוקדים. ‎ חברות ‎ רבות ‎ מוקמות,‎ 
וכספים ‎ רבים ‎ מושקעים ‎ ברעיון ‎ רוחני, ‎ שבדרך־כלל ‎ - 
אינו ‎ מוחשי. ‎ זאת, ‎ בהתבססן ‎ על ‎ פיתוחו ‎ של ‎ מוצר ‎ או‎ 
של ‎ שירות ‎ ייחודיים, ‎ שמטרתם ‎ להוות ‎ אפליקציה ‎ אחת‎ 
מני ‎ רבות ‎ עבור ‎ עולם ‎ תוכן ‎ טכנולוגי ‎ ענק.‎ 

כתוצאה ‎ מכך, ‎ הצורך ‎ של ‎ חברות ‎ רבות ‎ במודיעין ‎ עסקי‎ 
עלה ‎ משמעותית! ‎ ובעיקר, ‎ אצל ‎ חברות ‎ טכנולוגיות‎ 
וחברות ‎ אחרות ‎ בעלות ‎ אוריינטציה ‎ טכנולוגית. ‎ חברות‎ 
הזנק‎ (קג1-ד8131) ‎ רבות, ‎ שעתידן ‎ מבוסס ‎ על ‎ ידע ‎ ספציפי,‎ 

אינן ‎ מודעות ‎ מספיק ‎ לאיומים ‎ על ‎ המידע ‎ הרוחני ‎ שהן‎ 
פיתחו ‎ ויצרו, ‎ או ‎ שחרף ‎ מודעותן ‎ הן ‎ אינן ‎ מטפלות‎ 
בצורה ‎ מקצועית ‎ באיומים. ‎ איסוף ‎ מודיעין ‎ איכותי‎ 
של ‎ המתחרים ‎ על ‎ החברות ‎ (מודיעין ‎ נגדי) ‎ עלול ‎ לרסקן‎ 
ולהוריד ‎ לטמיון ‎ מאות ‎ אלפי ‎ דולרים, ‎ ואף ‎ מיליוני‎ 
דולרים ‎ של ‎ משקיעים, ‎ שהשקיעו ‎ בפיתוח ‎ הטכנולוגיות‎ 
או ‎ המוצרים.‎ 

מכאן, ‎ שחברה ‎ עסקית ‎ נדרשת ‎ להשקיע ‎ בשירותי‎ 
מודיעין ‎ עסקי, ‎ שיסייעו ‎ לה ‎ בשתי ‎ הנקודות ‎ הקריטיות‎ 
ביותר:‎ 

א. ‎ קבלת ‎ מודיעין ‎ איכותי ‎ רלוונטי ‎ על ‎ איומים ‎ ועל‎ 
הזדמנויות ‎ עסקיות.‎ 

ב. ‎ הגנה ‎ על ‎ מידע ‎ רוחני ‎ ועל ‎ מידע ‎ עסקי ‎ שהצטברו‎ 
בחברה, ‎ ויש ‎ למנוע ‎ את ‎ דליפתם.‎ 

אין ‎ הכוונה ‎ כאן ‎ רק ‎ להגנה ‎ על ‎ המידע ‎ באמצעות ‎ תוכנות‎ 
חומת-אש ‎ (311׳\\6ז1?) ‎ מסוגים ‎ שונים, ‎ אלא, ‎ בעיקר,‎ 
להגנה ‎ על ‎ המידע ‎ בהיבט ‎ האנושי. ‎ זאת, ‎ באמצעות‎ 
התנהלות ‎ נכונה ‎ של ‎ עובדי ‎ החברה ‎ בהיבט ‎ של ‎ אבטחת‎ 
המידע. ‎ עובדים, ‎ שאינם ‎ מודעים ‎ לאיומים ‎ על ‎ העסק,‎ 
או ‎ על ‎ דרכי ‎ הפעולה ‎ האופרטיביים ‎ של ‎ יכולות ‎ איסוף‎ 
מודיעין ‎ עליהם, ‎ עלולים ‎ להדליף ‎ מידע ‎ רגיש ‎ בצורה‎ 
תמימה ‎ לחלוטין, ‎ ולכן ‎ נדרש ‎ להדריכם ‎ על ‎ האיומים‎ 
לעיל ‎ ולהנחותם, ‎ כיצד ‎ למנוע ‎ את ‎ הדלפת ‎ המידע.‎ 

כדי ‎ להבין ‎ כמה ‎ קל ‎ לאנשי ‎ מודיעין ‎ לאסוף ‎ מידע‎ 
איכותי, ‎ צריך ‎ להבין ‎ כיצד ‎ אוספים ‎ מידע ‎ על ‎ יעד‎ 
מודיעיני. ‎ אם, ‎ לדוגמה, ‎ נתמקד ‎ בחברות ‎ הזנק ‎ בתחומי‎ 
הטכנולוגיה ‎ וננתחן, ‎ נקבל ‎ פרופיל ‎ גנרי ‎ בסיסי ‎ המשותף‎ 
למרביתן. ‎ אם ‎ נשאל: ‎ מי ‎ הם ‎ יזמי ‎ החברות ‎ האלה?‎ 
מי ‎ הם ‎ המנהלים? ‎ מי ‎ הם ‎ אנשי ‎ הפיתוח! ‎ ומה ‎ הן‎ 
החולשות ‎ והפרצות ‎ שמאפיינות ‎ אותם? ‎ נקבל ‎ בדרך-‎ 
כלל ‎ תמונה ‎ של ‎ אוכלוסייה ‎ צעירה ‎ מאוד, ‎ כאשר ‎ היזם‎ 
הוא ‎ גם ‎ המנכ״ל ‎ שמהווה ‎ חלק ‎ מן ‎ צוות ‎ הפיתוח,‎ 
וכן ‎ הלאה. ‎ חוזקה ‎ של ‎ אוכלוסייה ‎ זו ‎ בא ‎ לידי ‎ ביטוי‎ 
ביצירתיות ‎ טכנולוגית ‎ וביכולת ‎ טכנית, ‎ אך ‎ יש ‎ לה‎ 
גם ‎ חולשה, ‎ שהיא ‎ ניסיונה ‎ העסקי ‎ המועט ‎ וגישתה‎ 
התמימה ‎ לאיומים.‎ 

פרופיל ‎ מעין ‎ זה, ‎ הנמצא ‎ בידיו ‎ של ‎ איש ‎ מודיעין ‎ מיומן,‎ 
יכול ‎ להוות ‎ עבורו ‎ פלטפורמה ‎ נוחה ‎ מאוד ‎ לביצוע‎ 
מניפולציות ‎ ותרגילי ‎ הפעלה ‎ שונים, ‎ כדי ‎ לקבל ‎ מידע‎ 
איכותי ‎ מעובדי ‎ החברה ‎ בשיטות ‎ הפעלה ‎ שונות. ‎ אם‎ 
באמצעות ‎ שיטה, ‎ המכונה ‎ בשפה ‎ המודיעינית ‎ "הפעלה‎ 
משוטה" ‎ (העובדים ‎ אינם ‎ מודעים ‎ עם ‎ מי ‎ הם ‎ נפגשים‎ 
ולמי ‎ הם ‎ מוסרים ‎ מידע ‎ חשוב, ‎ בדיוק ‎ כמו ‎ במקרים‎ 
שתוארו ‎ בתחילת ‎ המאמר), ‎ ואם ‎ בשיטות ‎ איסוף ‎ מידע‎ 
אחרות. ‎ המודיעין ‎ יכול ‎ להתבצע ‎ ישירות ‎ על ‎ יעד‎ 
המודיעין, ‎ או ‎ באמצעות ‎ האנשים ‎ הסובבים ‎ אותו, ‎ כגון:‎ 
ספקים, ‎ לקוחות, ‎ חברים ‎ קרובים, ‎ משקיעים, ‎ ועוד.‎ 

ללקוח, ‎ המזמין ‎ שירותי ‎ מודיעין ‎ עסקי, ‎ מומלץ ‎ לתהות‎ 
על ‎ קנקנו ‎ של ‎ איש ‎ המודיעין, ‎ שמבצע ‎ את ‎ העבודה‎ 
עבורו, ‎ ועל ‎ ניסיונו ‎ המקצועי. ‎ זאת, ‎ כיוון ‎ שאיסוף‎ 
המודיעין ‎ העסקי ‎ עשוי ‎ לכלול ‎ מודיעין ‎ אנושי‎ (ז111מ111מ),‎ 
השונה ‎ בתכלית ‎ ממודיעין ‎ ממקורות ‎ דוממים. ‎ איסוף‎ 


מידע ‎ ממקורות ‎ אנושיים ‎ והפעלת ‎ אנשים ‎ הם ‎ אמנות‎ 
בפני ‎ עצמה. ‎ אחד ‎ מן ‎ ההבדלים ‎ בין ‎ איסוף ‎ מידע‎ 
ממקורות ‎ אנושיים, ‎ לעומת ‎ איסוף ‎ מידע ‎ ממקורות‎ 
דוממים ‎ הוא, ‎ שבמקורות ‎ דוממים ‎ אין ‎ כמעט ‎ סיכון‎ 
בחשיפת ‎ אוסף ‎ המודיעין ‎ מכיוון ‎ שהדבר ‎ מתבצע‎ 
מרחוק, ‎ מאזור ‎ "סטרילי" ‎ ובטוח ‎ יחסית. ‎ לעומת ‎ זאת,‎ 
איסוף ‎ המידע ‎ ממקורות ‎ אנושיים ‎ מחייב ‎ מגע ‎ אישי‎ 
עם ‎ המעגלים ‎ הקרובים ‎ ביותר ‎ ליעד, ‎ ולכן ‎ רמת ‎ הסיכון‎ 
בחשיפת ‎ פעולת ‎ המודיעין ‎ היא ‎ גבוהה ‎ יותר.‎ 


הניסיון ‎ המצטבר ‎ והמקצועיות ‎ הנדרשת ‎ בתחום ‎ הרגיש‎ 
של ‎ מודיעין ‎ אנושי ‎ הם ‎ קריטיים, ‎ ולכן, ‎ בדרך־כלל ‎ מומלץ‎ 
לבצע ‎ תחום ‎ זה ‎ באמצעות ‎ בוגרי ‎ קהילת ‎ המודיעין,‎ 
שרכשו ‎ ניסיון ‎ במשך ‎ שנים ‎ רבות ‎ בהפעלה ‎ ובגיוס‎ 
אופרטיבי. ‎ הניסיון ‎ והמקצועיות ‎ של ‎ אנשי ‎ המודיעין‎ 
בהיבט ‎ של ‎ איסוף ‎ מודיעין ‎ ממקורות ‎ אנושיים ‎ אינם‎ 
דבר, ‎ שאפשר ‎ ללמוד ‎ עליו ‎ בקורס ‎ מזורז ‎ כלשהו.‎ 

כיום, ‎ הקלות ‎ באיסוף ‎ מידע ‎ מודיעיני ‎ נובעת, ‎ בין‎ 
השאר, ‎ מן ‎ התפתחות ‎ האינטרנט ‎ וזמינותו, ‎ ומן ‎ כמות‎ 
הרשתות ‎ החברתיות/העסקיות, ‎ הפורומים, ‎ הבלוגים,‎ 
וכוי, ‎ שמחד, ‎ מהווים ‎ כלי ‎ לאיסוף ‎ מידע ‎ מודיעיני ‎ על‎ 
מתחרים, ‎ ומאידך, ‎ מהווים ‎ בדיוק ‎ את ‎ אותו ‎ האיום‎ 
עלינו. ‎ רשתות ‎ חברתיות ‎ המקשרות ‎ בין ‎ אנשים, ‎ כדוגמת‎ 
רשת ‎ ה->001נ3061?, ‎ הן ‎ רשתות ‎ ממכרות ‎ המספקות,‎ 
בין־השאר, ‎ את ‎ יצר ‎ המציצנות ‎ והופכות ‎ את ‎ המשתמש‎ 
לתלוי ‎ בהן. ‎ זאת, ‎ כי ‎ המשתמש ‎ שואף ‎ להיות ‎ מחובר‎ 
ומעודכן ‎ בכל ‎ שינוי ‎ ובכל ‎ שבב ‎ מידע ‎ חברתי, ‎ ואפילו‎ 
הטיפשי ‎ ביותר ‎ המתרחש ‎ בעולם ‎ החיצון ‎ (שמתחיל‎ 
בערך ‎ מעבר ‎ לקיר ‎ הגבס ‎ במשרדו).‎ 


שבדים, ‎ שאינם ‎ מודעים‎ 
לאיומים ‎ על ‎ העסק, ‎ או ‎ על ‎ דרכי‎ 
הסעולה ‎ האוסרטיב״ם ‎ של‎ 
יכולות ‎ איסוף ‎ מודיעין ‎ עליהם,‎ 
עלולים ‎ להדליף ‎ מידע ‎ רגיש‎ 
בצורה ‎ תמימה ‎ לחלוטין, ‎ ולכן‎ 
נדרש ‎ להדריכם ‎ על ‎ האיומים‎ 
לעיל ‎ ולהנחותם, ‎ כיצד ‎ למנוע‎ 
את ‎ הדלסת ‎ המידע‎ 


רשת ‎ חברתית ‎ כזאת ‎ מהווה ‎ כלי ‎ נהדר ‎ בבניית ‎ פרופיל‎ 
של ‎ עובדים, ‎ המהווים ‎ יעד ‎ לאנשי ‎ מודיעין. ‎ בהנחה‎ 
שהצלחת ‎ להיות ‎ חבר ‎ ברשת ‎ של ‎ יעד ‎ המודיעין‎ (מהלך‎ 
שאינו ‎ קשה ‎ במיוחד), ‎ אתה ‎ יכול ‎ לדעת ‎ על ‎ יעד ‎ זה‎ 
כמעט ‎ הכול: ‎ היכן ‎ הוא ‎ מבלה? ‎ מי ‎ נמצא ‎ במעגלים‎ 
החברתיים ‎ שלו? ‎ ומה ‎ הם ‎ דפוסי ‎ התנהגותו ‎ על-פי‎ 
התמונות ‎ שהוא ‎ מפרסם? ‎ אתה ‎ יכול ‎ לקבל ‎ משוב‎ 


מי ‎ ומה ‎ בשרשרת ‎ האספקה‎ 

מחברים ‎ על ‎ יעד ‎ המודיעין, ‎ ולעתים ‎ אף ‎ לדעת ‎ היכן ‎ הוא‎ 
יימצא ‎ במהלך ‎ השבוע, ‎ או ‎ יבלה ‎ בסוף ‎ השבוע. ‎ נוסף‎ 
על-כך, ‎ אתה ‎ יכול ‎ לאסוף ‎ מידע ‎ על ‎ תכנים, ‎ שבהם ‎ הוא‎ 
משתף ‎ את ‎ חבריו ‎ ברשת.‎ 


מודיעין ‎ מבצעי ‎ ומודיעין ‎ עסקי‎ 
מכילים ‎ הליך ‎ שיטתי ‎ של ‎ איסוף‎ 
מידע ‎ על ‎ יריבים/מתחרים, ‎ על‎ 
ניתוחו ‎ ועלהסצתו, ‎ תוך ‎ ניתוח‎ 
המגמות ‎ בסביבה ‎ הרלוונטית.‎ 
לבן ‎ יש ‎ לראות ‎ במודיעין ‎ העסקי‎ 
חלק ‎ משמעותי ‎ מיכולותיו ‎ של‎ 
הארגון, ‎ וחלק ‎ מן ‎ האסטרטגיה‎ 
שלו‎ 


בעבר, ‎ אנשי ‎ המודיעין ‎ העסקי ‎ היו ‎ צריכים ‎ להשקיע‎ 
ימים ‎ רבים ‎ בעבודת ‎ שטח ‎ ולהפעיל ‎ אמצעים ‎ רבים,‎ 
כדי ‎ לאסוף ‎ את ‎ המידע ‎ לעיל. ‎ כיום, ‎ הבעיה ‎ היא ‎ הפוכה:‎ 
קל ‎ מאוד ‎ להשיג ‎ את ‎ המידע, ‎ והמשימה ‎ העיקרית ‎ של‎ 
העוסקים ‎ במודיעין ‎ עסקי ‎ היא ‎ לנתח ‎ את ‎ המידע ‎ ולנפות‎ 
ממנו ‎ "רעשים ‎ לבנים", ‎ כגון ‎ נתונים ‎ לא ‎ רלוונטיים, ‎ או‎ 
נתונים ‎ מטעים.‎ 

העידן ‎ הנוכחי ‎ משפיע ‎ משמעותית ‎ על ‎ הצורך ‎ במודיעין‎ 
עסקי ‎ גם ‎ בחברות ‎ גדולות, ‎ אשר ‎ מבחינתן ‎ עלתה‎ 
משמעותית ‎ חשיבותה ‎ של ‎ החדשנות ‎ בתחומי ‎ פיתוח‎ 
מוצרים ‎ מתקדמים, ‎ ככלי ‎ ליצירת ‎ יתרון ‎ אסטרטגי ‎ על‎ 
המתחרים.‎ 


המטרות ‎ האסטרטגיות ‎ של ‎ מודיעין ‎ עסקי ‎ הן:‎ 

•  להתריע ‎ על ‎ סכנות ‎ ועל ‎ איומים, ‎ ולאפשר ‎ להנהלה‎ 
הבכירה ‎ של ‎ הארגון ‎ להחליט ‎ על ‎ תגובה ‎ ההולמת‎ 
את ‎ המצב.‎ 

•  להוות ‎ כלי ‎ עבודה ‎ למקבלי ‎ ההחלטות.‎ 

•  למקם ‎ את ‎ הארגון ‎ כמה ‎ צעדים ‎ קדימה ‎ מן ‎ המקום,‎ 
שהיריב ‎ חושב ‎ שהארגון ‎ נמצא ‎ בו.‎ 

אם ‎ חברות ‎ יתייחסו ‎ למודיעין ‎ העסקי ‎ על-פי ‎ המטרות‎ 
לעיל, ‎ הן ‎ ירוויחו ‎ בטווח ‎ הארוך. ‎ לעתים ‎ באמצעות‎ 
התרעה ‎ מודיעינית ‎ נכונה, ‎ הן ‎ יוכלו ‎ למנוע ‎ נזק ‎ ולחסוך‎ 
הון ‎ בהשקעות ‎ עתידיות ‎ מיותרות ‎ בזמן ‎ המידי.‎ 

מודיעין ‎ מבצעי ‎ ומודיעין ‎ עסקי ‎ מכילים ‎ הליך ‎ שיטתי‎ 
של ‎ איסוף ‎ מידע ‎ על ‎ יריבים/מתחרים, ‎ על ‎ ניתוחו ‎ ועל‎ 
הפצתו, ‎ תוך ‎ ניתוח ‎ המגמות ‎ בסביבה ‎ הרלוונטית. ‎ לכן‎ 
יש ‎ לראות ‎ במודיעין ‎ העסקי ‎ חלק ‎ משמעותי ‎ מיכולותיו‎ 
של ‎ הארגון, ‎ וחלק ‎ מן ‎ האסטרטגיה ‎ שלו.‎ 


בעידן ‎ תחרותי ‎ זה ‎ התעצם ‎ הצורך ‎ במעקב ‎ אחר ‎ הסביבה‎ 
החיצונית, ‎ שהוא ‎ קריטי ‎ להישרדות ‎ העסק. ‎ התדירות‎ 
הגבוהה ‎ בהשקתם ‎ של ‎ מוצרים ‎ טכנולוגיים ‎ חדשים‎ 
ובפרקי ‎ זמן ‎ כה ‎ קצרים ‎ מקשה ‎ על ‎ חברות ‎ לעקוב‎ 
בזמן ‎ אמיתי ‎ אחר ‎ השינויים ‎ העסקיים ‎ המהירים ‎ של‎ 
מתחריהן.‎ 

חברות, ‎ שאין ‎ להן ‎ יכולת ‎ להשתנות ‎ בקצב ‎ ההולם‎ 
את ‎ השינויים ‎ החיצוניים, ‎ מאבדות ‎ מחוזקן. ‎ החברות‎ 
נדרשות ‎ לגמישות, ‎ לדינמיות ‎ ולמהירות ‎ תגובה ‎ גבוהה,‎ 
עקב ‎ אילוצי ‎ השוק ‎ המשתנים.‎ 

מודיעין ‎ עסקי, ‎ מקצועי ‎ ואיכותי, ‎ המתוחזק ‎ בצורה‎ 
שוטפת, ‎ הוא ‎ הפתרון ‎ הנכון ‎ למניעת ‎ איבוד ‎ ידע,‎ 
המהווה ‎ אחד ‎ מן ‎ הנכסים ‎ החשובים ‎ ביותר ‎ לחברה.‎ 
לא ‎ אחת ‎ קורה, ‎ שחברות ‎ חוסכות ‎ במשאבים ‎ שוליים‎ 
ומזניחות ‎ נושאים ‎ מסוג ‎ זה, ‎ שמחיר ‎ הטעות ‎ בהם ‎ הוא‎ 
גבוה ‎ במיוחד.‎ 


לסיכום, ‎ מרבית ‎ האנשים ‎ אינם ‎ מבינים ‎ את ‎ מהותו‎ 
האמיתית ‎ של ‎ המודיעין! ‎ הם ‎ מצפים ‎ לקבל ‎ תמונה ‎ של‎ 
פאזל ‎ שלם ‎ עם ‎ מסגרת, ‎ אך ‎ בעולם ‎ המודיעין ‎ האמיתי‎ 
אין ‎ כזו ‎ תמונה!‎ 

בעולם ‎ המודיעין ‎ לפאזל ‎ אין ‎ מסגרת. ‎ אין ‎ לך ‎ שליטה,‎ 
לאן ‎ איסוף ‎ המידע ‎ יתפתח, ‎ איזה ‎ חלק ‎ בפאזל ‎ יגדל‎ 
ומאיזה ‎ צד ‎ יוסרו ‎ חלקים ‎ שאינם ‎ רלוונטיים. ‎ לעתים‎ 
קרובות ‎ נקודות ‎ הייחוס ‎ אינן ‎ קיימות, ‎ או ‎ שהן ‎ קשות‎ 
להגדרה. ‎ המציאות ‎ והדינמיקה ‎ של ‎ העידן ‎ הנוכחי,‎ 
שתיארתי ‎ בתחילת ‎ המאמר, ‎ רק ‎ מאתגרות ‎ יותר ‎ ויותר‎ 
את ‎ אנשי ‎ המודיעין ‎ המקצועיים. ‎ ■ 


אביב ‎ חולין ‎ הוא ‎ מנכ״ל ‎ חברת ‎ 1 .111  ;(1.111 ‎ ו1״11<ץ1ו1ו,‎ 
העוסקת ‎ בפיתוח ‎ עסקי ‎ בין ‎ ישראל ‎ להודו ‎ (מומחית‎ 
לשוק ‎ ההודי) ‎ ובמתן ‎ שירותי ‎ רכש ‎ גומלין‎ (1;1ייי1ו0)‎ 
לתעשיות ‎ הביטחוניות ‎ בישראל.‎ 

מ׳ ‎ ומה ‎ כשרשרת ‎ האספקה‎ 


